A BIZOTTSÁG 1458/2005/EK RENDELETE
(2005. szeptember 8.)
a takarmányokban lévő egyes adalékanyagok végleges és ideiglenes engedélyezéséről és egyes, már engedélyezett takarmány-adalékanyagok új alkalmazásainak ideiglenes engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére, 9d. cikkének (1) bekezdésére és 9e. cikkének (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25.
mivel:
(1)
Az 1831/2003/EK rendelet rendelkezik a takarmány-adalékanyagok felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/3002/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt megküldték a Bizottságnak. Ezért az ilyen kérelmeket továbbra is a 70/524/EGK irányelv 4. cikkével összhangban kell kezelni.
(5)
Az Aspergillus niger (MUCL 39199) által termelt endo-1,3(4)-béta-glükanáz enzimkészítmény felhasználását első alkalommal ideiglenesen az 1436/98/EK bizottsági rendelet (3) engedélyezte a brojlercsirkék esetében. Új adatokat terjesztettek be annak a kérelemnek az alátámasztására, hogy ezt az enzimkészítményt határozatlan időre engedélyezzék. Az értékelés azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően ennek az enzimkészítménynek a felhasználását az I. mellékletben leírtak szerint határozatlan időre engedélyezni kell.
(6)
Az Aspergillus aculeatus (CBS 589.94) által termelt endo-1,3(4)-béta-glükanáz, a Trichoderma longibrachiatum (CBS 592.94) által termelt endo-1,4-béta-glükanáz, a Bacillus amyloliquefaciens (DSM 9553) által termelt alfa-amiláz és a Trichoderma viride (NIBH FERM BP 4842) által termelt endo-1,4-béta-xilanáz enzimkészítmény felhasználását a 358/2005/EK bizottsági rendelet (4) a brojlercsirkék esetében határozatlan időre, a 2013/2001/EK bizottsági rendelet (5) pedig a hizlalásra szánt pulykáknál átmenetileg engedélyezte. Új adatokat terjesztettek be azon kérelem alátámasztására, hogy az ennek az enzimkészítménynek az alkalmazására kiadott engedélyt a tojótyúkokra is kiterjesszék. Az Európai Élelmiszer-biztonsági Hatóság (EFSA) véleményt nyilvánított ennek az enzimkészítménynek az alkalmazásáról, és megállapította, hogy nem jelent veszélyt erre a további állatkategóriára. Az értékelés azt mutatja, hogy a 70/524/EGK irányelv 9e. cikkének (1) bekezdésében megállapított, a szóban forgó készítmény fent említett célra való alkalmazásának engedélyezésére előírt feltételek teljesültek. Ennek megfelelően ezen enzimkészítmény használatát négy évre engedélyezni kell a II. mellékletben meghatározottak szerint.
(7)
A Trichoderma longibrachiatum (ATCC 2105) által termelt endo-1,4-béta-xilanáz és a Trichoderma longibrachiatum (ATCC 2106) által termelt endo-1,3(4)-béta-glükanáz enzimkészítmény felhasználását a 833/2005/EK bizottsági rendelet (6) határozatlan időre engedélyezte a brojlercsirkék esetében. Új adatokat terjesztettek be azon kérelem alátámasztására, hogy az ennek az enzimkészítménynek az alkalmazására kiadott engedélyt a tojótyúkokra is kiterjesszék. Az Európai Élelmiszer-biztonsági Hatóság véleményt nyilvánított ennek az enzimkészítménynek az alkalmazásáról, és megállapította, hogy nem jelent veszélyt erre a további állatkategóriára. Az értékelés azt mutatja, hogy a 70/524/EGK irányelv 9e. cikkének (1) bekezdésében megállapított, a szóban forgó készítmény fent említett célra való alkalmazásának engedélyezésére előírt feltételek teljesültek. Ennek megfelelően ezen enzimkészítmény használatát négy évre engedélyezni kell a II. mellékletben meghatározottak szerint.
(8)
Adatokat terjesztettek be az Aspergillus niger (CBS 109.713) által termelt endo-1,4-béta-xilanáz enzimkészítmény brojlercsirkék esetében történő alkalmazásának engedélyezése iránti kérelem alátámasztására. Az Európai Élelmiszer-biztonsági Hatóság véleményt nyilvánított ennek az enzimkészítménynek az alkalmazásáról, és megállapította, hogy sem a fogyasztóra, sem a felhasználóra, sem az állatkategóriára, sem pedig a környezetre nem jelent veszélyt. Az értékelés azt mutatja, hogy a 70/524/EGK irányelv 9e. cikkének (1) bekezdésében megállapított, a szóban forgó készítmény fent említett célra való alkalmazásának engedélyezésére előírt feltételek teljesültek. Ennek megfelelően ezen enzimkészítmény használatát négy évre engedélyezni kell a II. mellékletben meghatározottak szerint.
(9)
E kérelmek értékelése azt mutatja, hogy a munkavállalóknak a mellékletekben meghatározott adalékanyagoknak való kitettséggel szembeni védelme érdekében bizonyos eljárások bevezetése szükséges. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (7) alkalmazásával kell biztosítani.
(10)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
Az „enzimek” csoportjába tartozó, az I. mellékletben szereplő készítmény takarmány-adalékanyagként való felhasználása határozatlan időre engedélyezett az említett mellékletben megállapított feltételek szerint.
2. cikk
Az „enzimek” csoportjába tartozó, a II. mellékletben szereplő készítmények takarmány-adalékanyagként való felhasználása négy évre engedélyezett az említett mellékletben megállapított feltételek szerint.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. szeptember 8-án.